13/08/2010 | Administración LocalMunicipal
Oleiros
Secretaría Xeral
Anuncio texto íntegro SAF 2010

Transcorrido o plazo de exposiciòn pùblica durante 30 dìas hàbiles do REGULAMENTO DO SERVIZO DE AXUDA NO FOGAR DO CONCELLO DE OLEIROS (A CORUÑA), aprobado inicialmente polo Pleno municipal de data 25 de marzo do 2010, publicado no BOP nº 67 de data 13 de abril do 2010, presentaronse alegaciòns que foron resoltas polo Concello Pleno na sùa sesiòn de 29 de xullo do 2010, onde se aprobou definitivamente dito regulamento. Polo que, de conformidade co artigo 70.2 da Lei 7/85 procèdese à publicaciòn do seu texto ìntegro no Boletin Oficial da Provincia para a sùa entrada en vigor: - Exposición de motivos - Título I. Disposicións xerais: concepto e tipoloxía - Título II. Dos beneficiarios do servizo, dos dereitos e das obrigas e o acceso ao servizo o Capítulo I. Persoas beneficiarias o Capítulo II. Dereitos e obrigas das persoas beneficiarias o Capítulo III. Acceso ao servizo - Título III. Réxime xurídico o Capítulo I. Características o Capítulo II. Intensidade/ temporalidade/ prestacións - Título IV. Da xestión e da prestación do servizo - Título V. Do procedemento o Capítulo I. Solicitude, presentación, valoración e resolución o Capítulo II. Da suspensión temporal e da extinción e da denegación do servizo - Título VI. Da capacidade económica das persoas usuarias do servizo - Título VII. Das relacións entre os usuarios e as auxiliares de axuda no fogar - Título VIII. Réxime sancionador: faltas e sancións A Constitución española de 1978 no seu artigo 49 determina o seguinte: “Os poderes públicos realizarán unha política de previsión, tratamento, rehabilitación e integración dos diminuídos físicos, sensoriais e psíquicos, ós que lles prestarán a atención especializada que requiran, e ampararanos especialmente para que gocen dos dereitos que este título lles outorga a todos os cidadáns.” Por outra banda no artigo 50, establece: “Os poderes públicos garantiranlles, mediante pensións axeitadas e periodicamente actualizadas, a suficiencia económica ós cidadáns na terceira idade. Tamén, e con independencia das obrigas familiares, promoverán o seu benestar mediante un sistema de servizos sociais que atenderán os seus problemas específicos de saúde, vivenda, cultura e lecer.” De conformidade co establecido na Constitución, o art.27.23 do Estatuto de autonomía de Galicia do 6 de abril de 1981, sinala como competencia da comunidade autónoma de Galicia a “Asistencia Social”. Por outra banda, en virtude do artigo 25.2. k) da Lei 7/1985, do 2 de abril, reguladora das bases de réxime local, que atribúe aos concellos “a prestación dos servizos sociais e de promoción e reinserción social”, o Concello de Oleiros no ano 1990 aprobou o Regulamento do servizo de axuda no fogar, de conformidade coa potestade regulamentaria e de autoorganización outorgada pola citada lei no artigo 4.1. Este regulamento elaborouse no marco da lexislación autonómica en vigor naquel momento: Orde do 3 de febreiro de 1987, da Consellería de Cultura e Benestar Social, pola que se regula o servizo de axuda no fogar, e a Lei 3/87, do 27 de maio de servizos sociais de Galicia. A evolución da realidade que trataba de ordenar este texto legal levou ao Parlamento galego a aprobar a Lei 4/93, do 14 de abril, de servizos sociais, que establece no seu artigo 21.1. a) como competencia dos concellos a creación e xestión dos servizos sociais de atención primaria. Na actualidade as previsións e o enfoque desta lei resultan, non obstante, insuficientes para dar satisfacción ás expectativas de dereitos sociais das galegas e dos galegos do século XXI, por iso a propia dinámica de innovación e transformación dos servizos sociais e das políticas públicas de inclusión, igualdade e benestar, tras case tres lustros de vixencia desta Lei 4/1993, aconsella unha revisión da estrutura, dos contidos e das relacións entre as persoas que actúan no sistema, o que leva ao Parlamento de Galicia a promulgar unha nova Lei de servizos sociais, a Lei 13/2008, do 3 de decembro. Nesta lei tamén no seu artigo 61.1 sinala como competencia dos concellos o seguinte: “De cara a lles garantir unha oferta pública de servizos sociais a todas as persoas, con independencia da súa residencia, todos os concellos de Galicia asegurarán, como mínimo, a prestación de servizos sociais comunitarios básicos de titularidade municipal”. Finalmente, o 22 de xaneiro de 2009, emítese a orde do 22 de xaneiro (DOG nº 22, 02/02/2010), pola que se regula o servizo de axuda no fogar, como unha das prestacións básicas dos servizos sociais de atención primaria. Esta última orde ten por obxecto establecer un novo marco normativo regulador de carácter básico dos contidos, formas de prestación e aspectos procedementais e organizativos do servizo de axuda no fogar, dada a nova situación xurdida tras a promulgación da Lei 39/2006, do 14 de decembro, de promoción da autonomía persoal e atención ás persoas en situación de dependencia, tendo en conta tamén o Real decreto 727/2007, do 8 de xuño, sobre criterios para determinar as intensidades de protección dos servizos e contía das prestacións económicas que se contemplan na devandita Lei 39/2006. Por iso, faise preciso proceder á redacción dun novo Regulamento do servizo de axuda no fogar que se adapte a esta lexislación. En consecuencia, no exercicio da potestade regulamentaria recoñecida aos concellos no artigo 4.1. a) da Lei 7/1985, do 2 de abril, disponse: O Servizo de Axuda no Fogar (SAF) regulado no presente regulamento ten por obxecto a prestación dun conxunto de atencións domiciliarias con carácter personalizado, polivalente e público, de natureza preventiva e asistencial, complementario ou non, doutros servizos ou elementos de protección e apoio que o propio Concello de Oleiros, ou outra institución pública ou privada, veñan prestando. Neste sentido, a axuda no fogar non pode entenderse unicamente como un conxunto de prestacións domésticas, senón prioritariamente como atencións persoais relacionadas con limitacións para as actividades da vida diaria e a socialización. O Servizo de Axuda no Fogar do Concello de Oleiros é de titularidade municipal, e será competencia do Servizo de Benestar Social Municipal. Co fin de facilitar a comprensión deste regulamento, explícanse os seguintes conceptos: - Autonomía. Capacidade de controlar, afrontar e tomar, por propia iniciativa, decisións persoais sobre como vivir de acordo coas normas e preferencias propias así como desenvolver as actividades básicas e instrumentais da vida diaria. - Dependencia. Estado de carácter permanente no que se encontran persoas que pola perda de autonomía física, mental, intelectual ou sensorial, precisan atención doutra ou doutras persoas ou axudas importantes para realizar as actividades básicas e instrumentais da vida diaria. Só as comunidades autónomas poden determinar o carácter de dependencia dunha persoa. - Actividades básicas da vida diaria. Conxunto de accións que realiza unha persoa e que lle permiten unha autonomía: baño, vestido, transferencias, desprazamentos, deambulación, etc. - Actividades instrumentais da vida diaria. Conxunto de accións que realiza unha persoa permitíndolle a autonomía no seu contorno habitual; cociñar, pasar o ferro, manexar o diñeiro, etc. - Axudas técnicas. Equipos, dispositivos, aparatos ou adaptacións tecnolóxicas que se utilizan para suplir movementos e axudar nas limitacións funcionais das persoas ou para a adecuación da súa vivenda. - Beneficiarios/as. Persoas que reciben as atencións derivadas do servizo e coas que se leva a cabo o proxecto de intervención individual. - Persoal de atención directa. Profesional que materializa as actividades tanto na atención ás necesidades no domicilio como nas de apoio psicosocial, familiar e de relación co contorno, enmarcadas no proxecto de intervención individual da persoa beneficiaria. - Proxecto de intervención individual. Documento que acordase coa persoa beneficiaria, o/a seu/súa gardador/a de feito ou coidador/a e/ou representante legal, onde se plasman os obxectivos a alcanzar, as tarefas a executar e a temporalidade da intervención. - Entidade titular. O Concello de Oleiros quen deseña e define as características do servizo e a relación administrativa ou contractual coa entidade prestadora e coa persoa beneficiaria, o/a seu/súa gardador/a de feito, titor/a ou representante legal. - Entidade prestadora. Organización que realiza ou executa as atencións derivadas do proxecto de intervención individual ou outros proxectos complementarios de cada persoa beneficiaria. - Servizos complementarios. Actividades que amplían o nivel de atención da axuda no fogar naqueles aspectos que esta non cobre: lavandería, podoloxía, terapia ocupacional, perruquería, etc. - Sistema de Autonomía e Atención á Dependencia (SAAD). Sistema onde se articulan un conxunto de prestacións e servizos adaptados ao grao e nivel de dependencia. - Servizo de Axuda no Fogar (SAF). Dependencia ou de acceso directo. Conxunto de atencións domiciliarias con carácter personalizado, polivalente e público, orientado a persoas con recoñecemento de dependencia en cuxo PIA se prescribe este servizo. - Servizo de Axuda no Fogar (SAF) básico ou de libre concorrencia. Conxunto de atencións domiciliarias con carácter personalizado, polivalente e público, de natureza preventiva e asistencia orientado a persoas que requiren un nivel de atención con menor intensidade e temporalidade ca a Axuda no Fogar de Dependencia. Ou aqueles casos que aínda están pendentes da finalización deste trámite. - Servizo de Axuda no Fogar Respiro. Modalidade que se aplica ao Servizo de Axuda no Fogar de Dependencia, a súa intensidade é menor xa que non se trata do recurso principal e está orientado ao apoio e respiro da persoa coidadora. - Servizo de Axuda no Fogar Urxente. Conxunto de atencións domiciliarias, con carácter temporal e con nivel de intensidade que requira cada situación concreta. - Servizos Sociais Comunitarios. Segundo a Lei galega de servizos sociais 13/2008, do 3 de decembro, constitúen o acceso normalizado ao primeiro nivel de intervención do Sistema Galego de Servizos Sociais e están referenciados a un territorio e poboación determinados. - Programa Individual de Atención (PIA). Programa que se establece no marco do Sistema Galego de Atención á Dependencia, unha vez que se resolve o grao e nivel da persoa recoñecida como dependente e onde se prescribe o servizo ou a prestación a que ten dereito. O contido das atencións que compoñen o Servizo de Axuda no Fogar é único e integral: atencións de carácter persoal, de carácter doméstico e de carácter socioeducativo. A temporalidade e a intensidade das atencións variarán en función das situacións de limitación da autonomía persoal ou de dependencia e da modalidade do Servizo. Existen tres modalidades de prestación O acceso realizarase por libre concorrencia. Está orientado a persoas que non teñen recoñecemento de dependencia a través do Sistema de Autonomía e Atención á Dependencia da Xunta de Galicia, ou que con recoñecemento non teñan dereito efectivo segundo o calendario de implantación da Lei de promoción da autonomía persoal, e a unidades familiares cuxa problemática principal se encontra relacionada con aspectos convivenciais e socioeducativos. O acceso será directo: a) SAF Dependencia.- De temporalidade indefinida, dirixido a persoas con recoñecemento a través do Sistema de Autonomía e Atención á Dependencia de Galicia (SAAD) cuxo Programa Individual de Atención (PIA) establece a prestación de Axuda no Fogar. b) SAF Dependencia/Respiro.- Igual modalidade que a anterior, pero con menor intensidade horaria (tamén establecida no PIA) xa que está orientado a proporcionar un apoio de respiro á familia e /ou á persoa coidadora. O acceso será por vía de urxencia. A alta producirase nun prazo inferior a 24 horas. A duración do Servizo de Axuda no Fogar non será superior a tres meses, salvo prescrición técnica debidamente motivada. Unha vez transcorrida a temporalidade marcada, para manter a alta no servizo tería que tramitarse novamente a través das condicións establecidas para a libre concorrencia ou o acceso directo segundo o caso. Por esta vía daríase cobertura ás situacións de urxencia.1.- O Servizo de Axuda no Fogar estará aberto a todas as persoas ou unidades de convivencia para as que, de acordo coa valoración técnica correspondente, supoña un recurso idóneo de atención. De xeito particular, o servizo atenderá persoas maiores con déficits de -autonomía e persoas con discapacidade, especialmente cando carezan de apoio persoal no seu contorno inmediato, así como fogares con menores en que se observe a necesidade dunha intervención de carácter socioeducativo. Tamén poderá dar unha resposta preventiva e socializadora a diversas situacións de familias en risco de exclusión social.2.- En todo caso, darase prioridade no acceso ao servizo ás persoas que teñan un dereito recoñecido de atención dentro do sistema de autonomía e atención á dependencia, tendo en conta o grao e o nivel de dependencia.3.- Sen prexuízo do anterior, establécense catro grupos susceptibles de ser apoiados a través do Servizo de Axuda no Fogar: I. Persoas maiores con dificultades graves na súa autonomía persoal e que presenten dificultades para realizar determinadas tarefas de carácter persoal ou doméstico. II. Persoas con discapacidade física, psíquica ou sensorial, que afecte significativamente á súa autonomía persoal, que viven sos ou non poden ser atendidos suficientemente polas súas familias. III. Familias con especial dificultade de atención a menores debido á carencia de hábitos para un bo funcionamento da vida cotiá, carencia de apoios da familia extensa, ou problemas no desenvolvemento da estrutura e dinámica familiar, dando prioridade a familias con menores de 12 anos. IV. Outras persoas ou familias que se encontren en situacións non especificamente contempladas nos grupos anteriores pero que sofren unha crise de carácter temporal (persoas convalecentes tras unha hospitalización, enfermos terminais e que se inclúen na atención domiciliaria sociosanitaria). Darase prioridade de acceso ao Servizo de Axuda no Fogar ás persoas recoñecidas como dependentes a través do Sistema de Autonomía e Atención da Dependencia, tendo en conta o grao e o nivel de dependencia. Os criterios para valorar a concesión do servizo rexeranse polos seguintes aspectos: Autonomía persoal para realizar as actividades básicas e instrumentais da vida diaria. Situación socio familiar, valorando os apoios cos que conta e/ou problemática existente a nivel familiar. Outras situacións ou factores específicos (accesibilidade, menores a cargo, etc.). En xeral cando exista unha situación de desatención social ou familiar, valorada tecnicamente polo traballador/a social do concello, que xustifique a intervención do servizo.4.- Calquera veciño/a poderá poñer en coñecemento do relatorio técnico de Servizos Sociais as situacións económicas, sociais e familiares de persoas que coñeza que ao seu xuízo, poidan requirir a prestación do servizo. Posteriormente, será o Concello quen decida sobre a prestación ou non do servizo, mediante unha avaliación das circunstancias denunciadas. Ao mesmo tempo, e de conformidade coa demanda do servizo, o relatorio técnico de servizos sociais daralles preferencia a aqueles casos nos que á vista destes e coa estimación previa dos datos de que se dispoñen, precisen dunha atención inmediata. Con independencia dos que a lexislación e a normativa establezan, todas as persoas beneficiarias, terán os seguintes dereitos e obrigas: 1.- A acceder a este e recibir asistencia sen discriminación por razón de sexo, raza, relixión, ideoloxía ou calquera outra condición ou circunstancia persoal ou social.2.- A recibiren unha atención adaptada ás súas necesidades, coa calidade e duración prescritas en cada caso.3.- A consideración no trato debido á dignidade da persoa por parte do persoal do servizo.4.- Ao tratamento confidencial dos seus datos de acordo co disposto na Lei orgánica 15/1999, do 13 de decembro, de protección de datos de carácter persoal.5- A unha asistencia individualizada adaptada ás súas necesidades, coa calidade e duración prescritas en cada caso.6.- A intimidade persoal en función das condicións estruturais do servizo.7.- A coñeceren a organización e o regulamento do servizo.8.- A coñeceren a situación do seu expediente.9.- A recibiren información precisa e clara sobre as posibles modificacións sobrevidas durante a prestación efectiva do servizo.10.- A presentaren queixas e suxestións ao persoal coordinador municipal do servizo cando expresaren reclamacións ou fixeren suxestións sobre a súa prestación efectiva.11.- A seren informados antes do inicio da prestación, dos seus dereitos e obrigas, das características e normativas do servizo, así como dos recursos alternativos que resultasen adecuados para mellorar a súa situación.12.- A facilitarlle, ao/á usuario/a, unha copia do seu proxecto de intervención individual e o acordo da prestación do servizo.13.- A manter unha comunicación directa cos/coas técnicos/as de referencia da entidade titular e da entidade que presta o servizo.1.- A vivenda deberá estar nas debidas condicións hixiénico-sanitarias para iniciar a prestación do servizo, de non ser así, a traballadora social do Concello porao en coñecemento da persoa solicitante, para os efectos de que proceda a adoptar as medidas de limpeza oportunas e unha vez realizadas estas, o servizo de axuda no fogar comezará a prestarse. (Os gastos de limpeza serán aboados pola persoa solicitante do servizo de ter esta suficientes recursos económicos para iso, no caso contrario, os gastos serán asumidos polo Concello). 2.- Os posuidores de animais domésticos en vivendas, deberán cercalos de maneira que non poidan alterar ou asustar os/as traballadores/as sociais ou auxiliares de Axuda no Fogar, segundo establece con carácter xeral a Lei 1/1993, do 13 de abril, de protección de animais domésticos e salvaxes en catividade, e o Decreto 153/1998, do 2 de abril, polo que se aproba o Regulamento que desenvolve a Lei 1/1993, así como mantelos libres de parasitos e debidamente vacinados para evitar todo tipo de contaxios ao persoal que atende o domicilio e illados, no momento da prestación do Servizo, se así o require a auxiliar.3.- Cumprir coas condicións do servizo, facilitando a execución das tarefas ao persoal ao cargo e poñendo á súa disposición, se fose o caso, os medios materiais necesarios.4.- Respectar a dignidade persoal e profesional das persoas que presten o servizo, así como respectar os límites das súas obrigas laborais, sen discriminación por razón de sexo, raza, relixión, ideoloxía ou calquera outra circunstancia persoal ou social.5.-Informar dos cambios de calquera circunstancia que impliquen unha modificación na súa capacidade económica, así como de circunstancias relevantes de carácter persoal ou familiar que puidesen dar lugar á modificación, suspensión ou extinción na prestación do servizo.6.- Participar no pagamento do servizo nos termos que estableza na súa norma reguladora.7.- A comunicar, en circunstancias ordinarias e previsibles, con dez días de antelación calquera ausencia temporal do domicilio que puidese impedir a prestación do servizo.8.- A facilitar e colaborar no seguimento e avaliación do servizo.9.-Poñer a disposición do persoal do Servizo os medios útiles ou as ferramentas necesarias e imprescindibles para a súa prestación, entre outros, axudas técnicas, deterxentes, utensilios de limpeza, esponxas, bañeiras, escaleiras para acceder a lugares elevados, etc.10.- Estar presente no domicilio para que se poida prestar o servizo e respectar o acordado no proxecto de intervención individual. En supostos puntuais en que a persoa usuaria non estea no domicilio, e de forma xustificada modificarase o horario de prestación do servizo 11.- Asinar o acordo de prestación do Servizo (anexo XI deste regulamento, que ten o mesmo valor e efecto que este artigo) e o proxecto de intervención individual (anexo XIII deste regulamento, que ten o mesmo valor e efecto que este artigo) onde se fixarán as atencións, horario e contía económica que lle corresponde aboar á persoa beneficiaria, así como, asinar tamén os novos proxectos de intervención individuais e/ou acordos cando se produzan modificacións respecto ao servizo.12.- Comunicar inmediatamente aos Servizos Sociais municipais calquera anomalía que se observe na prestación do servizo.13.- Comunicar as enfermidades infecto-contaxiosas para tomar as medidas de protección necesarias por parte do persoal que presta o servizo, e facilitar datos médicos co obxecto de cumprir o que establecen as normas de riscos laborais. Para poder acceder á prestación do SAF, será necesario cumprir os seguintes requisitos: - Estar dentro dalgún dos grupos de persoas especificadas no artigo 3. - Estar empadroado/a e ter residencia efectiva no Concello de Oleiros. - Aceptar o servizo coas súas características, obrigas e normativa. - Que as persoas usuarias non teñan familiares con obrigas legais de prestar alimento ou existindo estes: que se neguen a cumprir esta obriga, residan fóra do termo municipal, ou estean imposibilitados para facerse cargo das atencións do beneficiario tanto a nivel económico como persoal. - Que non reciban axuda doutra institución ou entidade para este fin. - Que non presenten un estado de deterioración física ou psíquica tal que necesiten máis un internamento asistido e continuado que a axuda no fogar; os propios Servizos Sociais do Concello poñerano en coñecemento dos seus familiares ou, se é o caso, do seu titor legal, colaborando nos trámites necesarios para conseguir ese internamento. Mentres este non se produza o/a técnico/a municipal determinará os servizos necesarios que se lle prestarán para que a persoa enferma non quede desasistida. - Que reúnan as condicións persoais, sociais, económicas, etc. que figuran nos baremos. A capacidade económica influirá á hora de determinar a participación da persoa beneficiaria no custo do servizo pero non o acceso a este. No SAF a intervención realízase dun xeito personalizado, en función das necesidades de cada persoa usuaria ou da súa familia no que se refire ao tipo de servizo que se prestará, as horas de atención, etc. É un recurso de tipo voluntario, solicitado polo/a usuario/a ou pola familia. É un recurso aberto a toda a poboación; non obstante mentres as dispoñibilidades económicas non permitan a súa universalización, haberá que priorizar aqueles usuarios/familias que teñan máis dificultades e menos posibilidades de acceso a outros recursos. É un recurso temporal, é dicir, que ten un principio e un final na prestación do servizo, en función da valoración do profesional e da vontade da persoa usuaria. É un servizo, por definición descontinuo. Terá carácter especial a intensidade da prestación do SAF ás persoas que teñan recoñecido o grao e nivel de dependencia en resolución do órgano competente da Xunta de Galicia, de maneira que se establecen distintos graos de intensidade. a) Intensidade 1.- O horario de atención ao público será de 8:00 a 15:00 horas de luns a venres. O horario de prestación do servizo será de 8:00 a 22:00 horas de luns a domingos (incluíndo festivos), nos casos das persoas valoradas como dependentes, segundo a Resolución emitida polo órgano competente da Xunta de Galicia e nos supostos de SAF BÁSICO os servizos serán de luns a venres de forma ordinaria, salvo prescrición técnica, ata un máximo de dúas horas diarias, de 8:00 a 20:00 horas. As necesidades de atención axustaranse no posible ás necesidades da persoa beneficiaria, neste sentido poderase prestar en varias franxas horarias ao longo do día, varias franxas intensivas ao longo da semana, unha única franxa diaria, etc. e como máximo catro franxas horarias diarias. A dita necesidade acreditarase mediante un informe do/a técnico/a municipal. Acordarase por Decreto de Alcaldía. A duración da prestación nunca será inferior a 30 minutos e máximo 4 horas continuas no SAF Dependencia, e dúas horas no SAF Básico. Cando se necesiten dúas/dous auxiliares ao mesmo tempo para realizar o servizo, computarase o tempo de atención de cada unha/un das/dos profesionais, o cal non supón máis tempo de servizo nin máis custo para a persoa usuaria, nin para o concello, xa que se resta do tempo efectivo de traballo asignado.2.-A intensidade do servizo determinarase, con carácter xeral, en horas mensuais de atención, distribuídas en función das necesidades da persoa usuaria e do informe técnico emitido para o efecto.3.- A intensidade do Servizo de Axuda no Fogar para as persoas atendidas no marco do sistema de autonomía persoal e atención á dependencia estará predeterminada no seu programa individualizado de atención. A súa aplicación horaria será flexible e conforme co proxecto de intervención, de maneira que, cando menos, se garanta a cobertura das necesidades de atención de carácter persoal na realización das actividades básicas da vida diaria, relacionadas no artigo 9 deste regulamento, todos os días da semana. A intensidade horaria cando o recurso principal sexa o Servizo de Axuda no Fogar, corresponderase coa seguinte táboa: Cando o Servizo de Axuda no fogar non sexa o recurso principal e se trate dun complemento ou apoio doutras prestacións ou servizos dentro do Catálogo do Sistema de Autonomía, atendendo á dedicación destes, aplicarase a táboa seguinte: 4.- Nos restantes casos a intensidade do servizo virá determinada na prescrición efectuada polos correspondentes servizos sociais de atención primaria. O tempo poderá ser modificado en función das variacións que se produzan nas circunstancias persoais. O réxime de visitas domiciliarias (intervencións e altas), será semanal e cando a persoa usuaria o requira de forma motivada.5.- O Servizo de Axuda no Fogar Básico trátase dun servizo de carácter preventivo, cunha temporalidade definida no proxecto de intervención individual e cunha intensidade de atención non superior a 12 horas semanais ou 48 horas mensuais para cada persoa beneficiaria. b) Temporalidade O Servizo de Axuda no Fogar ten unha temporalidade definida, a excepción da modalidade de Dependencia cuxa temporalidade é indefinida. A intensidade e temporalidade das prestacións do Servizo de Axuda no Fogar, que poidan recoñecerse estarán condicionadas a dispoñibilidade orzamentaria. O Servizo de Axuda no Fogar concretase nas seguintes atencións: Aquí entran todas aquelas actividades que van dirixidas á persoa usuaria do servizo cando esta non poida realizalas por si mesma ou ben, que precise un apoio para levalas a cabo. Estas actividades son: a) Apoio para levantarse e deitarse. b) Apoio no coidado da hixiene, e amaño persoal, ducha e/ou baño, incluída a hixiene bucal. c) Control do réxime alimentario e axuda, se é o caso, para alimentarse. d) Supervisión, cando proceda, da medicación prescrita polos facultativos. e) Apoio nos cambios de postura, mobilización, orientación témporo-espacial. f) Apoio ás persoas afectadas por problemas de incontinencia. g) Fomento da adecuada utilización de axudas técnicas e adaptacións pautadas. h) Calquera outra atención de carácter persoal necesaria para conseguir a finalidade do Servizo e pautada no proxecto de intervención individual. i) Prevención de úlceras pro presión mediante a correcta hixiene, coidados e hidratación a pel e cambios de postura. j) Axuda persoal para o vestido, calzado e alimentación. k) Fomento da adecuada utilización de axudas técnicas e adaptacións pautadas. a) Acompañamento fóra do fogar para acudir a consultas ou tratamentos, centros de día, escolares, especializados etc. b) Apoio na realización de xestións necesarias para trámites de asistencia sanitaria, administrativos, etc. c) Calquera outra atención de carácter persoal necesaria para conseguir a finalidade do servizo e pautada no proxecto de intervención individual. a) Enténdese por actividades de carácter doméstico aquelas que se realizan de forma diaria no fogar. Sinalando deste xeito as seguintes: * Limpeza no fogar, limitada a tarefas de limpeza cotiá, salvo necesidades específicas que determinará o/a traballador/a social de atención primaria. * Lavado e coidado da roupa. * Facer a compra (esta non deberá exceder de seis kg) ou acompañar a persoa usuaria a realizar esta tarefa. * Preparación e elaboración de comidas, adecuados ao seu estado, condicións e necesidades. * As limpezas extraordinarias realizaranse previa a posta en marcha do Servizo de Axuda no Fogar, cando a vivenda se encontre en malas condicións de hixiene e non resulte posible realizalo por outros medios (beneficiario/a, familiares, etc.). b) Como norma xeral, non se realizarán os labores de: limpeza de portais ou escaleiras comunitarias; labores de xardín ou horta; alimentación e aseo de animais. Asemade, a limpeza de cristais, lámpadas, teitos ou paredes non se realizará, salvo que deba efectuarse, segundo criterio técnico adoptado polo/a traballador/a social do Concello, coa valoración previa da situación familiar, económica e social da persoa usuaria. Nestes casos, o/a usuario/a deberá facilitar á/ao auxiliar de axuda no fogar os instrumentos necesarios para o desenvolvemento do seu labor en condicións adecuadas, sen que poida supoñer un risco para a saúde. Intervencións técnico-profesionais, formativas de apoio ao desenvolvemento das capacidades persoais, de desenvolvemento afectivo, convivencia e integración na comunidade, así como a mellora na dinámica familiar, con carácter complementario, poderá incorporar as seguintes atencións: a) Actividades de acompañamento, desenvolvemento de hábitos saudables e promoción de habilidades persoais e sociais. b) Actividades que se desenvolvan fóra do domicilio, sempre con prescrición técnica. c) Coidado e atención de menores tanto no contorno do fogar como en acompañamento a centros escolares, de ocio, sanitarios, etc. d) Apoio e fomento da autoestima. e) Potenciación de actitudes positivas para a superación de distintas situacións que se formulen na dinámica familiar. f) Educación en hábitos saudables (hixiene persoal e doméstica). g) Adquisición e desenvolvemento de hábitos e habilidades para o fomento do autocoidado e da autonomía persoal, así como prevención e modificación de condutas e situacións de risco no domicilio. h) Orientación na organización doméstica. i) Potenciación de actividades de ocupación do tempo segundo os seus propios intereses. j) Orientación para promover estilos de relación para unha adecuada convivencia. k) Identificación de condutas e situacións de risco e información e orientación para a súa modificación.1) Apoio emocional a persoas coidadoras. l) Orientación, asesoramento e seguimento. m) Calquera outra atención de carácter psicosocial e educativo necesarias para conseguir a finalidade do Servizo e pautada no proxecto de intervención individual. As atencións prestadas terán un carácter de reforzo e non substitutivo das propias capacidades da persoa beneficiaria ou doutras persoas do seu contorno inmediato, de maneira que facilite e promova a súa autonomía persoal. Para aquelas atencións de carácter persoal básico, que non poidan ser prestadas pola figura do/a auxiliar de axuda a domicilio, promoveranse alternativas de atención no marco do seu proxecto de intervención individual. En ningún caso se poderán prestar as seguintes atencións: a) Actividades que non se encontren incluídas no proxecto de intervención individual. b) Actuacións que polo seu carácter sanitario deban ser realizadas polo persoal sanitario especializado. Sen prexuízo do exposto anteriormente, o Concello de Oleiros, poderá desenvolver outros programas e/ou atencións que, no seu momento e coa regulación previa, poderán complementar ou non a Axuda no Fogar: a) Actividades de acompañamento, socialización e desenvolvemento de hábitos saudables. b) Prestación de atención á distancia mediante dispositivos de teleseguimiento, teleasistencia e similares. c) Adaptacións funcionais do fogar. d) Servizo de Podoloxía. e) Servizo de Fisioterapia. f) Servizo de Perruquería. g) Servizo de Manicura. h) Axudas técnicas. i) Apoio psicolóxico. j) Terapia ocupacional k) Lavandería a domicilio. l) Comedor sobre rodas m) Outros Na prestación de aqueles servizos complementarios que supoñan a atención directa de profesionais no domicilio (perruquería, podoloxía, fisioterapia etc.) o tempo utilizado computarase como parte do tempo para cada proxecto individual de intervención do Servizo de Axuda no Fogar, pero establecendo os custos diferenciados segundo o servizo complementario de que se trate. Así mesmo, a persoa beneficiaria, durante o tempo que dure a prestación do Servizo, poderá facer uso a título privado destes servizos complementarios, asumindo integramente o seu custo e estando a entidade prestadora obrigada a manter os prezos licitados no contrato. Neste suposto, o tempo dos servizos utilizados non se computará como parte do tempo do proxecto individual de intervención do Servizo de Axuda no Fogar. No momento de entrada en vigor deste Regulamento poderán ser aplicables as atencións complementarias ás persoas beneficiarias do SAF Dependencia e as beneficiarias de SAF Básico. O Servizo de Axuda no Fogar é un servizo de competencia municipal, que poderá prestarse mediante contrato de xestión de servizo público, tal e como determina o artigo 251 da Lei 30/2007, de 30 de outubro, de contratos do sector público.1.- O servizo estará coordinado polo persoal técnico de Servizos Sociais de Atención Primaria do Concello de Oleiros.2.- O persoal que presta atención directa nos domicilios das persoas usuarias estará formado por auxiliares de axuda no fogar, que, no caso de atender a persoas afectadas por déficit de autonomía, deberá estar en posesión de grao medio de atención sociosanitaria ou equivalente, regulado no Real Decreto 496/2003, do 2 de maio, ou en posesión do certificado de profesionalidade de atención sociosanitaria a persoas no domicilio ou equivalente, regulado no Real Decreto 1379/2008, o 1 de agosto, polo que se establecen os certificados de profesionalidade da familia profesional de servizos socioculturais e á comunidade.3.- Abrirase un expediente por cada persoa usuaria ou, se é o caso, por cada unidade de convivencia á que presta o servizo, no que constará, cando menos: a) Un informe social, asinado polo/a traballador/a social do Concello. b) Un proxecto de intervención, asinado polo técnico municipal responsable do servizo, que se recolle como anexo XIII de este regulamento, que ten o mesmo valor e efecto que este artigo. c) Un acordo de servizo asinado entre o Concello e a persoa usuaria, segundo o modelo que figura como Anexo XI deste regulamento, que ten o mesmo valor e efecto que este artigo.4.- O/A traballador/a social municipal garantirá unha supervisión do servizo efectivamente prestado, que será realizada sempre que as circunstancias a fagan necesaria. Mediante esta supervisión revisarase e axustarase, se fose o caso, o contido das prestacións expresado no proxecto de intervención e no acordo do servizo. No caso de presentarse incidencias estarase ao disposto no anexo V deste regulamento, que trata do protocolo de actuación no suposto de incidencias e que ten o mesmo valor e efecto que este artigo.5.- Queda a criterio do traballador social municipal o reforzo do persoal de apoio á/ao auxiliar do servizo (ou axuda técnica), en determinados momentos puntuais, para procurar unha mellor atención ás persoas beneficiarias. Incorporarase un informe técnico no expediente do/a beneficiario/a co fin de motivar a necesidade de tal reforzo. O Servizo de Axuda no Fogar establécese como competencia do Servizo de Benestar Social Municipal do Concello de Oleiros, que se reserva a competencia exclusiva en materia de planificación, programación, dirección técnica e control ou avaliación deste, así como a recepción, valoración e resolución de solicitudes. O prazo de presentación de solicitudes estará aberto todo o ano. O procedemento iniciarase a instancia da persoa interesada, gardador de feito ou representante legal, de conformidade co disposto nos artigos 32 e 70 da Lei 30/92, de 26 de novembro, de réxime xurídico das administracións públicas e procedemento administrativo común. O procedemento poderá ser iniciado de oficio polo Servizo de Benestar Social do Concello de Oleiros ante situacións especiais de urxencia ou necesidade debidamente xustificadas. As persoas interesadas cumprimentarán e entregarán a solicitude conforme o modelo normalizado, aprobado polo Concello, no Rexistro Xeral do Concello ou calquera outro rexistro dos establecidos no artigo 38 da Lei 30/92, do 26 de novembro. Realizarase unha solicitude por cada persoa que queira beneficiarse do servizo e abrirase un expediente por cada persoa beneficiaria con independencia de que forme parte da mesma unidade de convivencia que outras persoas beneficiarias. Xunto á solicitude deberase acompañar: a) Fotocopia do DNI do/a solicitante, pasaporte ou NIE no caso de persoas estranxeiras de todos os membros da unidade familiar ou de convivencia computables a efectos de capacidade económica. (Para todos servizos ou programas) b) Volante de empadroamento. c) Fotocopia do libro de familia ou documento que o supla, no suposto de que o Servizo se preste a menores de idade). d) Fotocopia da tarxeta da Seguridade Social da persoa beneficiaria. e) No caso de afiliación diferente á Seguridade Social, xustificante da mutualidade correspondente que acredite a denegación do Servizo solicitado. f) Informe médico sobre o estado de saúde e tratamento médico prescrito, existencia de alerxias alimentarias, dieta etc., da persoa beneficiaria, expedido polo facultativo da sanidade pública, ou polo cadro médico da mutualidade correspondente, se non está dado de alta na anterior. g) Certificado do recoñecemento do grao e nivel de dependencia e/ou certificado de discapacidade da persoa solicitante. h) Fotocopia da Declaración da renda e do patrimonio do/a solicitante, e dos membros da unidade de convivencia que sexan computables para os efectos da capacidade económica do/a solicitante, ou no seu defecto certificación expedida pola Axencia Tributaria conforme non está incluído no censo de declarantes. En caso contrario, deberá asinar unha autorización o Concello para que este acceda aos datos tributarios que figuran na Axencia Estatal de Administración Tributaria, autorización que servirá, mentres non sexa revogada expresamente por escrito polo beneficiario, o obxecto de que o Concello consulte estes datos anualmente para determinar se houbo variacións na capacidade económica da persoa usuaria. i) Certificado de ingresos ou pensións correspondente ao ano no que se formule a solicitude, prestación do INEM, nómina etc., do solicitante e dos membros da unidade de convivencia que sexan computables para os efectos da capacidade económica do solicitante. j) Certificado de Patrimonio emitido pola Consellería de Facenda do solicitante e dos membros da unidade de convivencia que sexan computables para os efectos da capacidade económica da persoa solicitante. k) Cando se trate de solicitantes individuais ou parella con ascendentes e/ou descendentes ao seu cargo deberán presentar xustificante de discapacidade, ou certificado expedido polo INEM, no que se faga constar que figura na listaxe de persoas desempregadas. l) Declaración xurada de non ter dereito a axuda no fogar por outra entidade ou organismo. m) Calquera outro que en defecto dos anteriores ou en beneficio da persoa usuaria se considere necesario para a súa avaliación. O acceso será directo, isto é, sen requirir a presentación previa de solicitude por parte da persoa interesada, constituíndo o dereito á súa prestación o propio recoñecemento establecido no Programa Individual de Atención (PIA), incluído no Sistema de Autonomía e Atención á Dependencia. Non obstante, a persoa beneficiaria, e o obxecto de que se poida iniciar o servizo, deberá achegar a documentación requirida nos subapartados a) ata f) inclusive e o apartado i) do párrafo11.1 deste artigo. En casos de urxente necesidade, o/a técnico/a correspondente do Servizo de Benestar Social Municipal atenderá a proposta de inicio e inmediata concesión da prestación do servizo sen que a solicitude ou a documentación estean debidamente tramitadas ou cumprimentadas, notificando a entidade prestataria ao inicio desta, nun prazo máximo de 24 horas. Unha vez cumprimentada a solicitude xunto á documentación requirida, presentarase nos lugares indicados no art.11.1 deste regulamento. A presentación da solicitude determina o dereito a esixir da Administración a acreditación da data de presentación. Unha vez rexistrada, darase o seu traslado ao Servizo de Benestar Social Municipal, que instrúe o procedemento. Na tramitación das solicitudes gardarase unha rigorosa orde de incoación, salvo que, polo responsable do servizo se dea orde motivada en contrario, da que deberá quedar constancia. Se se observase que a solicitude fose incompleta ou defectuosa, requirirase á persoa solicitante para que no prazo máximo de 10 días hábiles emende a falta ou acompañe os documentos preceptivos, indicando no dito requirimento que, se así non o fixese, terase por desistido na súa petición, arquivándose sen mais a súa solicitude. Eximidos da presentación da solicitude conforme o definido no art.11.2, unicamente deberán presentar o resto da documentación requirida no Rexistro Xeral de Entrada do Concello. A presentación da solicitude poderase realizar no momento da valoración do Servizo, dando curso posteriormente no Rexistro Municipal. A documentación deberá ser achegada nun prazo de 10 días hábiles, podendo ser prorrogado o dito prazo en situacións excepcionais, debidamente motivadas, polo Servizo de Benestar Social Municipal. Para o acceso ao Servizo de Axuda no Fogar básico e por urxencia, requirirase a valoración técnica por parte do Servizo de Benestar Social Municipal, que terá en conta, os criterios seguintes: - Autonomía persoal (preferente) - Convivencia - Habitabilidade e accesibilidade da vivenda - Outros A avaliación da necesidade e as características do Servizo corresponderá ao Servizo de Benestar Social Municipal. O Servizo de Benestar Social Municipal coa documentación presentada e os instrumentos de valoración aplicables, elaborarán a proposta provisional que incluirá necesariamente, e entre outras cuestións, as limitacións de autonomía da persoa solicitante, contorno socio –familiar e outros factores, xustificando a concesión ou denegación, conforme aos criterios fixados no baremo correspondente. Atendendo a normativa vixente, compete ao Servizo de Benestar Social Municipal, levar a cabo a intensidade establecida no PIA a través dun proxecto integral de intervención individual, acordado coa persoa beneficiaria, gardador/a de feito, titor/a ou representante legal. En calquera das tres modalidades (SAF Básico, dependencia e urxencia), elaborarase un proxecto de intervención individual coas seguintes especificacións: -Diagnóstico social -Obxectivos -Tarefas -Intensidade -Contía económica que debe achegar a persoa beneficiaria -Técnico/a municipal de referencia 13.3 SAF Urxente Rexerase polos criterios de baremación establecidos para o acceso a través do SAF básico, unido a unha orde interna de prelación social. Valorada de forma positiva a incorporación ao Servizo, darase traslado ao/á técnico/a municipal do Servizo de Axuda no Fogar, quen redactará a proposta provisional de concesión. A proposta provisional remitirase ao Alcalde-Presidente ou ao órgano en quen delegue, que resolverá a aprobación ou denegación do Servizo proposto. A resolución adoptada, debidamente motivada, deberá ditarse e notificarse á persoa interesada no prazo máximo de tres meses, unha vez iniciado o procedemento, podendo prorrogarse ata seis meses cando existan causas motivadas. O dito prazo suspenderase cando se requira a emenda de documentación durante o tempo que medie entre e a notificación e o seu cumprimento ou, no seu defecto, o transcurso do prazo concedido. No caso de que a resolución fose positiva e procedese a incorporación inmediata ao Servizo, iniciarase a tramitación da alta, notificando, no seu caso e á súa vez, a entidade prestadora do Servizo, procedendo esta á alta efectiva no prazo máximo de tres días. A persoa beneficiaria asinará o acordo do Servizo (anexo XI deste regulamento) e o proxecto de intervención individual (anexo XIII deste regulamento). No caso de que a resolución resolvese a denegación do acceso ao Servizo, deberá ser motivada, e só procederá cando se acredite o incumprimento dos requisitos esixidos no presente Regulamento. A notificación da resolución efectuarase de conformidade co disposto nos Artigos 48 e 49 da Lei 30/92, de 26 de novembro, de Réxime Xurídico de Administracións Públicas e Procedemento Administrativo Común. Unha vez transcorridos tres meses sen que se notificase de forma expresa a resolución e sen prexuízo da obrigación de resolver, poderase entender desestimada a solicitude a efectos de permitir o interesado a interposición dos recursos os que houbera lugar nos prazos e nos termos legalmente establecidos. No suposto de resolucións do Servizo de Axuda no Fogar urxentes, a resolución do Alcalde –Presidente ou órgano en quen delegue, recollerá o carácter provisional da atención inmediata do solicitante, formulándose a obrigatoriedade de que no prazo máximo de dez días desde a concesión do Servizo se proceda á tramitación da solicitude de acordo co procedemento ordinario. Se do procedemento ordinario resultase o incumprimento dalgún dos requisitos establecidos no presente regulamento procederase á inmediata modificación das condicións de prestacións do Servizo, podendo chegar incluso á supresión ou cancelación deste e sen prexuízo das responsabilidades que se puidesen derivar e esixir conforme o previsto neste regulamento e na lexislación vixente. Son causas de suspensión temporal do servizo, logo de tramitación do correspondente expediente e informe razoado do persoal técnico coordinador do servizo, que deberá incorporarse ao expediente persoal, sempre e cando medie un preaviso mínimo de 10 días, nas circunstancias que seguen: 1.- Ausencia temporal do domicilio: neste caso o servizo poderá suspenderse por un máximo de tres meses, debendo acreditar a persoa usuaria as causas que motivan a súa ausencia: ingreso nun centro hospitalario, estancia temporal, balneario etc.2.- Modificación temporal das causas que motivaron a necesidade do servizo: poderá suspenderse o servizo en tanto persista o cambio de circunstancias causante da suspensión, coa excepción das prazas vinculadas a un dereito exercido dentro do sistema de autonomía e atención á dependencia, suposto no que se estará ao disposto na correspondente normativa reguladora. A cota contratada será a que se fixe polo Concello Pleno, sen prexuízo da súa delegación na Xunta de Goberno Local.3.- Mentres dure a suspensión temporal, debidamente comunicada e en concepto de reserva de praza, a persoa beneficiaria aboará o 100% da súa achega económica ao Servizo, excepto o ingreso hospitalario non que non se aboará ningunha cantidade. A cota contratada será a que se fixe polo Concello Pleno, sen prexuízo da súa delegación na Xunta de Goberno Local. Serán causas de denegación dos Servizos regulados no presente regulamento, os seguintes: a) Non cumprir co previsto en calquera dos apartados relativos as características do Servizo. b) A ocultación de datos. c) A falta de presentación da documentación requirida. d) Negativa reiterada, despois da notificación por escrito do/a técnico/a municipal do Servizo, a facilitar os medios oportunos e as condicións para que sexa levado a cabo o servizo. e) Ser beneficiario/a de servizos ou prestacións económicas derivadas da aplicación e desenvolvemento do Sistema para Autonomía Persoal e Atención á Dependencia, cando o propio Sistema os considere incompatibles co Servizo de Axuda no Fogar. f) Desistir doutros servizos ou prestacións derivadas da aplicación e desenvolvemento do Sistema para a Autonomía Persoal e a Atención á Dependencia, ou non iniciar o procedemento de Dependencia ao que puidese ter dereito. g) A negativa á sinatura do acordo de prestación do Servizo e do proxecto de intervención.1.- O servizo deixará de prestarse polas seguintes causas: a) A renuncia da persoa usuaria. b) O cambio de programa individual de atención ou do proxecto de intervención que implique un cambio de asignación de recurso e a súa incompatibilidade co servizo de axuda no fogar. c) Falta de colaboración da persoa ou familia atendida para poder levar a cabo as tarefas propostas. d) Necesidade dun ingreso hospitalario ou residencia por espazo superior a tres meses. e) Que a familia poida asumir a situación. f) Desaparición das causas que motivaron a prestación do servizo. g) Defunción da persoa obxecto de atención. h) Por falta reiterada de respecto, cara ao persoal que presta o servizo, unha vez comprobada e advertida polo/a usuario/a, familia ou representante legal por parte do/a técnico/a municipal do servizo que iniciará o correspondente expediente. i) Cando o Concello deixe de prestar o servizo, por ser asumido por outra entidade ou Administración. j) A falta de pagamento do servizo superior a tres recibos, salvo cando concorran causas xustificadas e co informe previo do/a técnico/a municipal do servizo. k) Traslado definitivo da súa residencia a outro concello. l) Ocultación ou falsidade na documentación achegada pola persoa beneficiaria, gardador/a de feito, titor/a ou representante legal. ll) Non notificar o Servizo de Benestar Social Municipal e /ou persoal que presta o servizo á existencia de novas circunstancias económicas, sociais ou familiares que afectan tanto á concesión do servizo como o prezo a aboar pola súa prestación.1.- Emisión dun informe da persoa coordinadora do servizo, no que se reflicta a causa de extinción con Proposta de Resolución.2.- Resolución do órgano competente (Alcaldía ou Concellería Delegada) e a correspondente notificación á persoa beneficiaria.3.- Cando se trate dun servizo público de axuda no fogar asignado a persoas en situación de dependencia na correspondente resolución de Programa Individual de Atención, consonte o establecido no Decreto 176/2007, do 6 de setembro, polo que se regula o procedemento para o recoñecemento da situación de dependencia e do dereito ás prestacións do sistema na Comunidade Autónoma de Galicia, a incoación, por parte da entidade titular do servizo, dun expediente de extinción ou modificación das condicións de prestación do servizo deberá notificarse en todo caso ao órgano competente para ditar a resolución do Programa Individual de Atención.1.- Para os efectos deste artigo considérase persoa usuaria aquela para a cal se solicite o servizo. No caso de intervención con familias, entenderase como persoa usuaria un dos membros adultos da unidade de convivencia responsables dos menores que formen parte dela.2.- A capacidade económica das persoas usuarias do servizo de axuda no fogar calcularase en atención á súa renda e, se é o caso, ao seu patrimonio. Teranse en conta, ademais, as persoas conviventes economicamente dependentes, de acordo co establecido nos parágrafos seguintes.3.- A renda valorarase atendendo aos ingresos netos que se perciban, que comprenderán os rendementos de traballo, incluídas pensións e prestacións de previsión social, calquera que sexa o seu réxime; os rendementos de capital mobiliario e inmobiliario; os rendementos das actividades económicas e as ganancias e perdas patrimoniais.4.- Para o cómputo do patrimonio estarase ao disposto na normativa fiscal en vigor sobre o patrimonio, entendéndose por tal o conxunto de bens e dereitos de contido económico de que sexa titular a persoa usuaria do servizo, con dedución das cargas e gravames que diminúan o seu valor, así como das débedas e obrigas persoais das que deba responder. Considéranse exentos do cómputo a vivenda habitual en que se preste o servizo e os bens e dereitos cualificados como exentos na normativa aplicable sobre o imposto do patrimonio. Nos supostos de cotitularidade, só se terá en consideración a porcentaxe correspondente á propiedade do beneficiario.5.- No caso de que a persoa usuaria tivese cónxuxe ou parella de feito, as rendas de ambos os dous terán a consideración de rendas computables, entendéndose neste caso por renda persoal a metade da suma dos ingresos de ambos os dous membros da parella.6.- A capacidade económica por razón de renda determinarase dividindo a renda ou rendas computables, de acordo co número anterior, entre a suma dos seguintes conviventes: o perceptor ou perceptores de rendas computadas e, se é o caso, o cónxuxe e os ascendentes ou fillos/as menores de 25 anos, ou maiores desta idade en situación de discapacidade, que dependesen economicamente dos citados perceptores.7.- A capacidade económica resultante será a correspondente á renda da persoa usuaria, calculada de acordo cos números anteriores, modificada á alza, se fose o caso, pola suma dun 5% do valor do patrimonio neto que supere o mínimo exento para a realización da declaración do imposto sobre o patrimonio en vigor a partir dos 65 anos de idade, dun 3% dos 35 aos 65 anos e dun 1% os menores de 35 anos.8.- Para o cómputo da renda ou do patrimonio teranse en conta os datos correspondentes á última declaración fiscal dispoñible ou pensión coñecida.9.- O Concello de Oleiros, solicitará dos usuarios do servizo a sinatura dunha autorización para acceder anualmente aos datos tributarios que obren en poder da Axencia Tributaria, esta autorización considerarase en vigor mentres non sexa revogada expresamente pola persoa usuaria.10.-A empresa prestadora do servizo realizará o cobro dos prezos públicos aprobados polo órgano competente, directamente ás persoas usuarias, constando a previa e correspondente autorización destes. O período de pagamento da cota correspondente efectuarase durante os cinco primeiros días do mes, mediante domiciliación bancaria.11.- No suposto de non satisfacer o prezo público a aboar, comunicarase aos servizos de Recadación Municipais para que inicien o procedemento en vía executiva.1.- No caso de que a capacidade económica da persoa usuaria sexa igual ou inferior ao indicador público de rendas de efectos múltiples (IPREM), quedará exenta da obriga de participar no custo do servizo.2.- Para o resto dos supostos, cada concello establecerá unha regulación progresiva do copagamento do servizo que deberá respectar en todo caso os límites expresados na seguinte escala: a) As persoas usuarias cunha capacidade económica superior ao 100% pero que non exceda o 300% do indicador público de renda de efectos múltiples, asumirán un mínimo dun 10% e un máximo do 20% do custo do servizo. b) As persoas usuarias cunha capacidade económica superior ao 300% pero que non exceda o 500% do indicador público de renda de efectos múltiples, asumirán un mínimo dun 21% e un máximo do 60% do custo do servizo. c) As persoas usuarias cunha capacidade económica superior ao 500% do indicador público de renda de efectos múltiples, asumirán un mínimo dun 61% e un máximo do 65% do custo do servizo.3.- Sen prexuízo do establecido no punto anterior, poderán preverse excepcións aos criterios xerais nos casos en que a problemática principal atendida sexa a desestruturación familiar e se procure a protección e integración social de menores en risco de exclusión, mediante a resolución motivada do órgano competente para acordar a concesión do servizo, da que en todo caso deberá deixarse constancia no correspondente expediente.4.- No suposto de que o usuario non achegase a documentación requirida para os efectos de determinar a súa capacidade económica, incluirase no último tramo do copagamento, isto e o 65% do custo do Servizo. Se posteriormente presentase os documentos solicitados, incluirase no tramo correspondente a súa capacidade económica. O Servizo de Axuda no Fogar estará regulado polas seguintes normas que son de aplicación tanto para os/as auxiliares de Axuda no Fogar como para os/as usuarios/as: 1.- O usuario non poderá esixir nin o/a auxiliar de Axuda no Fogar poderá realizar aquelas tarefas non recollidas no acordo, sen a autorización previa do/a traballador/a social da entidade xestora do servizo, salvo naqueles casos de urxencia nos que a necesidade o xustifique, comunicándoo coa maior brevidade posible ao/á técnico/a municipal do servizo para a súa aprobación.2.- As accións levadas a cabo polo/a auxiliar de Axuda no Fogar no domicilio do/a usuario/a deberán ser coñecidas e, sempre que sexa posible, realizadas coa súa aprobación.3.- O horario de prestación do servizo non poderá modificarse sen a autorización previa do/a coordinador/a municipal do servizo.4.- Cando o/a auxiliar de Axuda no Fogar que atende regularmente o/a usuario/a non poida acudir ao traballo (por enfermidade, motivos persoais xustificados etc.), cubrirase a atención con outro persoal do mesmo servizo.5.- Entenderase que ao longo da prestación do servizo, e no suposto que se concedese a xestión deste a unha entidade privada, esta poderá realizar cambios de auxiliar de Axuda no Fogar e de horario en base á organización do traballo, aínda que o acordo de tarefas continúe sendo o mesmo.6.- Cando o usuario non se atope no domicilio, o/a auxiliar de Axuda no Fogar deberá permanecer á espera un tempo de cortesía (15 minutos) recollendo información coa rede de apoio social sobre os motivos polos que se produce a ausencia da persoa usuaria. Se unha vez transcorrido este tempo, o/a usuario/a non se presenta no seu domicilio, como norma xeral non se prestará o servizo. En situacións excepcionais, o/a coordinador/a do servizo poderá esixir do/a auxiliar de Axuda no Fogar a prestación do servizo, coa valoración técnica previa, e en compañía doutra persoa.7.- O/A auxiliar de Axuda no Fogar non disporá de chaves dos domicilios das persoas usuarias, excepto cando as condicións do caso así o requiran e coa autorización previa por parte do/a coordinador/a municipal do servizo.8.- O/A auxiliar de Axuda no Fogar non poderá realizar visitas ao domicilio da persoa usuaria fóra do horario establecido polo servizo.9.- Calquera queixa ou suxestión da persoa usuaria respecto da Axuda no Fogar deberá poñela en coñecemento do/a coordinador/a do servizo e non ser dirimida entre o/a auxiliar de Axuda no Fogar e o/a usuario/a.10.-Os gastos de material de limpeza (deterxentes, guantes, etc.) así como do material de aseo (xel, xabóns, etc.) correrán a cargo da persoa usuaria. O Concello ou a entidade adxudicataria do servizo, no caso de que a súa xestión se concedese a unha empresa, facilitará á auxiliar de Axuda no Fogar o equipamento necesario para o seu traballo: uniformidade adecuada e guantes de látex. No caso de usuarios do servizo de comida sobre rodas, os usuarios correrán co gasto derivado da compra dos recipientes para comida.11.- O usuario deberá informar de calquera cambio que se produza na súa situación sanitaria, social, económica etc., así como das datas de ausencia do domicilio.12.- Entre o/a auxiliar de Axuda no Fogar e mais a persoa usuaria deberá existir unha relación só profesional, baseada no respecto mutuo, cordialidade, axuda e comprensión. Por este motivo, o/a auxiliar de Axuda no Fogar non deberá acompañarse de persoal alleo á actividade (familiares, coñecidos, etc.), nin poderá facer ningún comentario sobre os beneficiarios fóra do fogar destes que poida atentar contra os seus dereitos (dereito á intimidade e segredo profesional inherentes a un servizo destas características). Igualmente, a persoa usuaria non poderá facer comentarios sobre a vida persoal do/a auxiliar de Axuda no Fogar e o modo de desempeñar o seu traballo.13.- O/A auxiliar de Axuda no Fogar, non facilitará o seu teléfono á persoa usuaria nin chamará ao seu domicilio. Calquera contacto fóra do horario entre ambos deberá facerse a través do Concello ou da entidade concesionaria do servizo, no suposto de que a xestión do Servizo de Axuda no Fogar estivese outorgada a unha empresa.14.- O/A auxiliar de Axuda no Fogar, non poderá realizar comentarios con respecto a outros/as compañeiros/as sobre a súa vida privada ou o modo de desempeño do seu traballo.15.- A remuneración económica do/a auxiliar de Axuda no Fogar correrá a cargo do Concello ou da entidade adxudicataria do servizo, cando a execución do servizo de axuda no fogar sexa a través de entidades privadas, cooperativas, empresas e outras asociacións, motivo polo que o usuario non deberá entregarlle ningún tipo de gratificación (diñeiro, xoias etc.). Tampouco deberán poñer á disposición do/a auxiliar de Axuda no Fogar a custodia do diñeiro, xoias ou calquera outro tipo de obxectos de valor.16.- Non pode permitirse que sexa o beneficiario quen oriente sobre o servizo a prestar; posto que de xurdir calquera situación relativa á forma en que se presta o servizo deberá ser resolta polo/a traballador/a social. A persoa usuaria, en caso de discrepancia deberá dirixirse ao/á técnico/a municipal do Servizo.17.- Non debe facer traballos a outros membros da familia distintos dos considerados como beneficiarios, aínda que convivan na mesma vivenda. As faltas suxeitas a sanción clasifícanse en leves, graves e moi graves.1. Non comunicar a ausencia do domicilio, salvo por razóns xustificadas.2. Non colaborar na prestación do servizo.3. A demora inxustificada no pagamento dun recibo do Servizo.1. A comisión de dúas faltas leves no período de seis meses.2. A falta de respecto ao persoal que presta o servizo.3. Superar o límite de tempo establecido para a baixa temporal.4. Facer un uso inadecuado do servizo: -Realización de tarefas non incluídas no proxecto de intervención individual. - Ocultar a presenza doutras persoas no domicilio. -A demora inxustificada no pagamento de dous recibos do Servizo. -O incumprimento dos compromisos establecidos no acordo de prestación do Servizo.1. A comisión de dúas faltas graves nun período de seis meses.2. A agresión física ou psicolóxica e/ou acoso ao persoal que presta o Servizo.3. A demora inxustificada no pagamento de tres recibos do servizo.4. O incumprimento doloso dos compromisos da persoa beneficiaria.5. Falsidade na documentación presentada ou ocultación parcial ou total de información primordial para a prestación do servizo. Sen prexuízo das demais responsabilidades a que houbera lugar, as sancións que se poderán impoñer ás persoas beneficiarias que incorran nalgunha das faltas mencionadas no artigo anterior serán as seguintes: 1. Por faltas leves: amoestación por escrito do Alcalde-Presidente ou órgano en quen delegue.2. Por faltas graves: a suspensión temporal de días efectivos de prestación, sendo un mínimo de tres días e un máximo de quince.3. Por faltas moi graves: suspensión temporal da prestación do servizo dun mínimo de 30 días e máximo de 60, que poderá derivar en baixa definitiva do Servizo, segundo as circunstancias que se apreciaran na instrución do expediente sancionador. As sancións por faltas leves, graves e moi graves serán impostas polo Alcalde-Presidente ou órgano en que delegue, coa audiencia previa da persoa interesada. A tramitación dos expedientes sancionadores levaranse a cabo desde a Alcaldía–Presidencia ou órgano en quen delegue, que seguirá a normativa establecida na lexislación vixente. De forma cautelar o órgano competente para a resolución do expediente sancionador poderá adoptar, co informe previo motivado, aquelas medidas de carácter provisional que aseguren a eficacia da resolución. O acordo será motivado e poderá establecer a suspensión da prestación do Servizo. As faltas leves prescribirán aos seis meses, as graves aos dous anos e as faltas moi graves aos tres anos. As sancións por faltas leves prescribirán ao ano, as sancións por faltas graves aos dous anos, e as sancións por faltas moi graves aos tres anos. Contra a sanción imposta, e sen prexuízo das accións civís ou penais que correspondan, poderán interpoñerse ás reclamacións ou recursos oportunos, de acordo coas leis de procedemento administrativo e da xurisdición contencioso –administrativa en vigor e ás súas normas de aplicación. En calquera caso, tanto a resolución inicial como as que deriven do procedemento, deberán indicar á persoa interesada as posibilidades do recurso ao que poida acollerse. En todo aquilo non previsto neste regulamento, aplicarase o disposto na Lei 39/2006, do 14 de decembro, de promoción da autonomía persoal e atención ás persoas en situación de dependencia; ao Real decreto 727/2007, do 8 de xuño, sobre criterios para determinar a intensidade de protección, servizos e contías das prestacións da Lei 39/2006; Orde do 17 de decembro de 2007, pola que se establecen os criterios para a elaboración do Programa Individual de Atención, fixación da intensidade de protección dos servizos, réxime de compatibilidades das prestacións económicas do sistema para a autonomía e atención á dependencia na comunidade autónoma de Galicia; Lei 13/2008, do 3 de decembro, de servizos sociais de Galicia, Decreto 240/1995, do 28 de xullo, polo que se regulan os servizos sociais de atención primaria; Orde do 22 de xaneiro de 2009, pola que se regula o servizo de axuda no fogar, e demais lexislación aplicable, Real decreto 1398/1993, do 4 de agosto, que aproba o Regulamento do procedemento para o exercicio da potestade sancionadora. Quedan derrogadas todas aquelas disposicións que se opoñan ao presente regulamento e en particular ao regulamento do Servizo de Axuda no Fogar publicado no BOP do 3 de agosto de 2002, coas modificacións introducidas aprobadas polo Concello Pleno na sesión realizada o día 29 de xaneiro de 2004, e publicado no BOP do 23 de abril de 2004. Disposición final Este regulamento entrará en vigor unha vez publicado no Boletín Oficial da Provincia e transcorrido o prazo ao que se refire o artigo 70.2 en relación co artigo 65.2 da Lei 7/1985, do 2 de abril, reguladora das bases de réxime local, modificada pola Lei 11/1999, do 21 de abril, e comezará a aplicarse a partir do día seguinte. ANEXO I Cadro de persoal ANEXO II Protocolo para o inicio da prestación efectiva e establecemento de vínculo entre o/a auxiliar de Axuda no Fogar e a persoa usuaria do servizo ANEXO III Protocolo ante a ausencia da persoa usuaria no seu domicilio ANEXO IV Protocolo ante a substitución do/a auxiliar ANEXO V Protocolo de actuación no caso de incidencias ANEXO VI Protocolo ante a queixa da persoa usuaria -auxiliar ANEXO VII Protocolo baixa temporal ANEXO VIII Protocolo baixa definitiva, desactivación do servizo ANEXO IX Protocolo no caso de urxencias ANEXO X Solicitude ANEXO XI Acordo de prestación do Servizo de Axuda no Fogar ANEXO XII Informe de saúde ANEXO XIII Plan de traballo do Servizo de Axuda no Fogar O Servizo de Axuda no Fogar estará integrado polo seguinte persoal, como mínimo: a) Traballador/a social: É o profesional que recibe a demanda, realiza o estudo do asunto e informa o tipo de servizo en cada caso. Funcións: - Programación e avaliación xeral do servizo, no marco da programación xeral dos servizos sociais municipais. - Estudo das demandas de información e atención dos solicitantes, valoración da situación, deseño da proposta de intervención cos obxectivos e estratexias a seguir, mobilizando e asignando os recursos necesarios. - Estímulo das responsabilidades dos/as familiares como coidadores/as primarios/as. - Asignación e supervisión de tarefas. - Formulación de propostas de ampliación, redución ou suspensión do servizo se fose preciso. - Avaliación e seguimento dos casos atendidos. Coordinación do servizo con asociacións, institucións, profesionais e voluntariado. - Responsabilidade e seguimento do servizo. b) Traballador/a social da entidade xestora do servizo, no suposto que se adoptase o sistema de xestión indirecta: - Coordinación do servizo e dos recursos humanos necesarios. - Dar a coñecer o servizo á persoa usuaria e acordar os compromisos das partes. - Manter reunións periódicas coa persoa usuaria e cos/as traballadores/as familiares para garantir o correcto funcionamento do servizo. - Informar o/a traballador/a social do Concello cando se produza algunha das causas de supresión do servizo que se enumeran no artigo 16 deste regulamento. c) Traballadores/as familiares do Concello e da entidade xestora do servizo, no seu caso: O persoal que presta atención directa nos domicilios das persoas usuarias estará formado por auxiliares de axuda no fogar, que, no caso de atender a persoas afectadas por déficit de autonomía, deberá estar en posesión de grao medio de atención sociosanitaria ou equivalente, regulado no Real decreto 496/2003, do 2 de maio, ou en posesión do certificado de profesionalidade de atención sociosanitaria a persoas no domicilio ou equivalente, regulado no Real decreto 1379/2008, do 1 de agosto, polo que se establecen os certificados de profesionalidade da familia profesional de servizos socioculturais e á comunidade. Son profesionais que realizan un traballo educativo en contacto periódico coa persoa usuaria do servizo, a súa familia e o seu contorno inmediato. Fundamentalmente traballan os hábitos e as actitudes; dan soporte e facilitan os coñecementos que a persoa necesita para afrontar as dificultades da súa vida diaria. O traballo educativo do/a traballador/a familiar consiste fundamentalmente en realizar tarefas relacionadas co fogar, tales como: educar as persoas para cociñar, crear hábitos de limpeza da casa, hixiene persoal, control de medicamentos, interrelación familiar e extra-familiar, pero sempre a través dun diálogo que impulsa a persoa usuaria a aceptar os cambios propostos e a participar na medida das súas posibilidades. Equipo complementario: será facilitado polo Concello e estará integrado por: a) Psicólogo/a: Para asesorar o equipo en materia da súa competencia e profesión, axudar ás traballadoras familiares a establecer coas persoas usuarias unha relación autenticamente profesional, emocionalmente distanciada da problemática. b) Educador/a familiar: Para asesorar o equipo en materia da súa competencia e en canto o servizo se preste para os nenos e as nenas en ausencia de pais ou titores e presente un “cadro” problemático de integración na escola. c) Animadora socio-cultural: Para asesorar en materia da súa competencia e facer partícipes as persoas usuarias do servizo das actividades culturais e de ocio que organice o Concello, contando coa colaboración de persoas voluntarias cando se considere preciso. Débense cubrir todos os datos rexistrados neste apartado. No caso de persoa estranxeira con residencia legal en España consignarase o pasaporte ou o NIE (número de identificación de estranxeiría). Este apartado unicamente debe cubrirse no suposto de que a persoa solicitante non dispoña de capacidade na toma de decisións, e, polo tanto, a sinatura da solicitude corresponderá ao gardador de feito ou ao representante legal, segundo proceda. Neste apartado débense consignar todos os membros computables para os efectos do cálculo da capacidade económica da persoa solicitante sempre que non se acheguen as respectivas declaracións do IRPF ou certificados negativos no caso de non presentala, considéranse para estes efectos: a persoa solicitante, o/a cónxuxe ou parella de feito, ascendentes ou fillos/as menores de 25 anos ou maiores en situación de discapacidade que dependan economicamente da persoa solicitante.1. Fotocopia do DNI/NIF, pasaporte ou NIE no caso de persoas estranxeiras, da persoa solicitante e de todos os membros da unidade de convivencia computables para os efectos de capacidade económica. (Para todos os servizos ou programas.) 2. Fotocopia do libro de familia (no suposto de que o Servizo se preste a menores de idade). 3. Copia da sentenza de incapacitación xudicial, se é o caso.4. Fotocopia da tarxeta sanitaria da persoa solicitante.5. No caso de afiliación diferente á da Seguridade Social, xustificante da mutualidade correspondente que acredite a denegación do Servizo solicitado.6. Informe médico sobre o estado de saúde, tratamento médico prescrito, existencia de alerxias alimentarias, dieta, etc. expedido polo facultativo da sanidade pública. (Para todos os servizos ou programas.) 7. Certificado de recoñecemento do grao e nivel de dependencia e/ou certificado de discapacidade da persoa solicitante.8. Documentación acreditativa de ingresos: • Certificado de pensións (expedido polo INSS ou pola entidade da que proceda), prestacións, nóminas do/a solicitante e membros da unidade de convivencia computables para os efectos da capacidade económica. • Fotocopia da declaración da renda ou certificado negativo desta expedido pola Axencia Tributaria do último exercicio económico, da persoa solicitante e membros da unidade de convivencia computables para os efectos do cálculo da capacidade económica. Poderase substituír pola autorización asinada que consta na solicitude, a favor do Concello de Oleiros para realizar as comprobacións oportunas. • Certificado de patrimonio emitido pola Consellería de Facenda da persoa solicitante e de todos os membros computables da unidade de convivencia. • No caso de contar con ingresos non acreditables, declaración responsable de ingresos acompañada de certificado negativo expedido pola Axencia Tributaria. ACORDO DE PRESTACIÓN DO SERVIZO DE AXUDA NO FOGAR REUNIDOS Dunha parte, o Concello de Oleiros, CIF: P1505900-I con enderezo en Praza de Galicia nº 1, 15173 Oleiros, representado neste acto por Don/a *, concelleiro/a delegado/a da Área de Benestar Social e debidamente facultado/a para este acto. Doutra parte, Os que interveñen recoñécense mutua e reciprocamente a capacidade legal necesaria para formalizar o presente acordo e para tal efecto, EXPOÑEN 1.- Que o Concello de Oleiros, a través da concelleira delegada da Área de Benestar Social vén prestando o Servizo de Axuda a Domicilio segundo as condicións e características establecidas polo Regulamento do Servizo de Axuda a Domicilio vixente.  Persoas beneficiarias de SAD Dependencia 2.- Que, en virtude do establecido na Lei 39/2006 de 14 de decembro, de promoción da autonomía persoal e atención á dependencia (en diante Lei de dependencia), resolveuse a favor de D/Dª por parte do Órgano competente da Xunta de Galicia, un Programa Individual de Atención (en adiante PIA) onde se concede o Servizo de Axuda a Domicilio municipal, como prestación incluída no catálogo de prestacións e servizos do Sistema de Autonomía e Atención á Dependencia de Galicia. E, estando interesado/a na prestación do Servizo de Axuda a Domicilio que vén prestando o Concello de Oleiros, conforme ás condicións establecidas no Regulamento do Servizo de Axuda a Domicilio, formalízase o presente acordo atendendo ás seguintes.  Persoas beneficiarias de SAD de libre concorrencia 2.- Que en virtude da Resolución de concesión do Servizo e conforme ás condicións establecidas no Regulamento do Servizo de Axuda a Domicilio, formalizarase o presente acordo atendendo ás seguintes. CLÁUSULAS PRIMEIRA O Concello de Oleiros prestará o Servizo de Axuda a Domicilio conforme ao Regulamento do servizo, e de acordo ao proxecto de intervención individual que se achega a este acordo, onde se reflicte a intensidade do servizo concedido e as tarefas que se van desenvolver. O Servizo prestarase de forma ininterrompida, atendendo ás condicións establecidas no proxecto individual de atención que dá cumprimento ao PIA ou ao proxecto de intervención individual no caso de SAD de libre concorrencia. Calquera modificación nas tarefas ou intensidade asinada deberá constar nun novo anexo asinado por ambas partes, que se incorporará como parte deste acordo e constará no expediente da persoa beneficiaria deixando sen efecto os anteriores. SEGUNDA A duración do acordo quedará condicionada a: a) Que se manteñan as circunstancias persoais, familiares e, no seu caso, económicas que deron orixe á súa sinatura. Calquera modificación substancial nestes aspectos deberá ser posta en coñecemento do Concello de Oleiros, ao que corresponde realizar unha nova valoración que determine tanto a permanencia no servizo como as modificacións ás que se deran lugar na prestación deste, conforme ao establecido na normativa que en cada momento resulte de aplicación. b) Que o Concello de Oleiros manteña dentro das súas competencias en materia de Servizos Sociais, o Servizo de Axuda a Domicilio. TERCEIRA O Servizo deberá aboarse mensualmente, fixándose a achega económica da persoa beneficiaria segundo o que en cada momento estableza a Ordenanza municipal de Servizo de Axuda a Domicilio e a normativa de desenvolvemento da Lei de promoción da autonomía persoal e atención á dependencia no caso de SAD Dependencia. O Servizo aboarase mediante a entidade bancaria, debendo a persoa beneficiaria achegar a identificación bancaria correspondente. Corresponderá ao Concello notificar de forma fidedigna á persoa beneficiaria calquera cambio económico no réxime da prestación, proveña dunha actualización normativa, ou dunha modificación das circunstancias que deron lugar á prestación. A achega da persoa beneficiaria incorporarase como anexo a este acordo, a través do seu proxecto de intervención individual, e calquera modificación dará lugar á redacción e subscrición dun novo anexo. CUARTA DEREITOS DA PERSOA BENEFICIARIA A persoa beneficiaria terá dereito: a) Á prestación das tarefas na forma e periodicidade establecidas. No caso de incumprimento do pactado, deberá poñelo en coñecemento do Concello. b) A ser informado/a por calquera medio admisible en dereito de todos os cambios, modificación ou cesación, temporal ou definitiva na prestación do Servizo. c) Á reserva de praza por motivo de vacacións durante un total de 3 meses ao ano, que se poderán gozar xuntos ou en períodos diferentes. d) Á reserva de praza por motivos de ingreso hospitalario ou convalecencia. e) A recibir un trato correcto e cordial polo persoal que presta o Servizo. f) E, en xeral todos os dereitos recollidos no Regulamento municipal en vigor. OBRIGAS: O Concello de Oleiros está obrigado a: a) Prestar o Servizo de Axuda a Domicilio desde o día? nas condicións definidas no Regulamento do Servizo de Axuda a Domicilio ou na norma que a substitúa. En todo caso non se poderá prestar o servizo sen que se formalice o acordo. b) Reservar a praza no Servizo de Axuda a Domicilio cando se produza unha suspensión da prestación derivada dun ingreso hospitalario, vacacións etc., segundo o establecido no apartado de dereitos da persoa beneficiaria. c) Gardar confidencialidade. A persoa beneficiaria está obrigada a: a) Satisfacer a cota que lle corresponda pola prestación do servizo e á reserva de praza. b) Ser correctos e cordiais no trato coas persoas que prestan o Servizo, respectando as súas funcións profesionais. c) Comunicar con suficiente antelación calquera ausencia do domicilio que impida a prestación do Servizo. No caso contrario, aboaría o custo do servizo como se se prestase. d) Informar o Concello por calquera medio de proba admisible en dereito de todos os cambios que se produzan na súa situación persoal, familiar, social e económica que puidera dar lugar á modificación, suspensión ou extinción da Prestación do Servizo de Axuda a Domicilio. e) Prestar a máxima colaboración cos familiares ou coas persoas que convivan no domicilio para a prestación do Servizo. f) Levar a cabo as actividades que se lle establezan no seu proxecto de intervención individual. g) En xeral, cumprir aquelas outras obrigas que se determinan no Regulamento do Servizo de Axuda a Domicilio, a cal declara coñecer. QUINTA Sen prexuízo das responsabilidades de distinta orde nas que a persoa beneficiaria poida incorrer por actos contrarios ao estipulado neste acordo e na normativa que resulte de aplicación, o Concello poderá suspender o Servizo ao rescindir o acordo nos seguintes casos: a) Por falta de pagamento durante dous meses consecutivos. b) Por levar a cabo actos que perturben o normal desenvolvemento do Servizo, que fan imposible a execución das tarefas nas condicións mínimas esixibles temporal ou definitivamente. c) Por modificación das circunstancias persoais ou socio familiares que deron lugar á súa subscrición. d) Por traslado definitivo ao centro residencial ou a outro concello. e) Por superar o período de concesión de suspensión temporal. f) E, en xeral, os recollidos no Regulamento do Servizo. Ambas partes dan a súa conformidade ao presente acordo e asínano, xunto aos seus anexos, por duplicado, un exemplar para cada parte, en proba do acordo alcanzado. Oleiros, Concelleira delegada da Área de Benestar Social Beneficiaria/o e/ou representante legal ou gardador/a de feito Asdo. Asdo. INFORME DE SAÚDE (Anexo á solicitude do Servizo de Axuda no Fogar) Dada a importancia do presente informe na avaliación do expediente, solicítase o cumprimento de todos os datos contidos no informe. Recoñecemento efectuado polo/a doutor/a: _________________________________________ Colexiado/a nº: ___________ médico de ______________ Que recoñecido/a D./Dª. ________________________________________________________ Con data de nacemento __________________e DNI nº:____________________ 1.- Indique os diagnósticos, enfermidade mental, discapacidade intelectual, outras condicións de saúde e/ou problemas relacionados co desenvolvemento, de carácter permanente, crónico, prolongado ou de longa duración que presenta: Usuario/a confinado en cadeira de rodas: Encamado: OBSERVACIÓNS: __________________, ________de ___________ de ________ Selo Sinatura Nº DE HORAS DIARIAS DO SERVIZO: DÍAS DA SEMANA DO SERVIZO: NÚMERO DE HORAS MENSUAIS: Oleiros, de de 2010 T. social municipal T. S. da entidade prestadora Titular ou representante legal ou gardador de feito Asdo.: Asdo.: Nº Col.: Oleiros, 5 de agosto do 2010 O ALCALDE Angel Garcìa Seoane